Frjálslyndi flokkurinn sigraði í þingkosningunum í Kanada. Hann náði þó ekki hreinum meirihluta á þingi eins og leiðtoginn, Justin Trudeau forsætisráðherra, vonaðist eftir.
Frjálslyndi flokkurinn, flokkur Justins Trudeaus forsætisráðherra Kanada, hlaut flest atkvæði í þingkosningum í landinu í gær. Samkvæmt bráðabirgðaniðurstöðum náði hann þó ekki hreinum meirihluta á þingi, eins og leiðtoginn vonaðist eftir.
Trudeau boðaði óvænt til kosninga um miðjan ágúst og sagði að nauðsynlegt væri að kjósa um hvernig stjórnvöld hefðu tekið á COVID-19 farsóttinni í landinu. Þar sem almennt var talið að þeim hefði tekist vel til þótti líklegast að hann vildi hafa meirihluta þingmanna á bak við sig og stjórn sína næsta kjörtímabil. Frjálslyndi flokkurinn hlaut flest atkvæði í gær, en þó ekki nógu mörg, þannig að útlit er fyrir óbreytt ástand í kanadískum stjórnmálum á næstunni, það er minnihlutastjórn Trudeaus.
Hann virtist eigi að síður vera hinn ánægðasti með árangurinn þegar hann ávarpaði stuðningsmenn sína í Montreal í gærkvöld. Niðurstaðan sýndi að milljónir Kanadamanna styddu framsækna stefnu. Sumir hefðu talað um sundrung í þjóðfélaginu en hann hefði ekki orðið var við það á undanförnum vikum.
Stjórnmálaskýrendur telja að þrátt fyrir árangurinn í gær sitji Justin Trudeau ekki út kjörtímabilið, - segi jafnvel af sér embætti að hálfu öðru ári liðnu.
Trudeau boðaði óvænt til kosninga um miðjan ágúst og sagði að nauðsynlegt væri að kjósa um hvernig stjórnvöld hefðu tekið á COVID-19 farsóttinni í landinu. Þar sem almennt var talið að þeim hefði tekist vel til þótti líklegast að hann vildi hafa meirihluta þingmanna á bak við sig og stjórn sína næsta kjörtímabil. Frjálslyndi flokkurinn hlaut flest atkvæði í gær, en þó ekki nógu mörg, þannig að útlit er fyrir óbreytt ástand í kanadískum stjórnmálum á næstunni, það er minnihlutastjórn Trudeaus.
Hann virtist eigi að síður vera hinn ánægðasti með árangurinn þegar hann ávarpaði stuðningsmenn sína í Montreal í gærkvöld. Niðurstaðan sýndi að milljónir Kanadamanna styddu framsækna stefnu. Sumir hefðu talað um sundrung í þjóðfélaginu en hann hefði ekki orðið var við það á undanförnum vikum.
Stjórnmálaskýrendur telja að þrátt fyrir árangurinn í gær sitji Justin Trudeau ekki út kjörtímabilið, - segi jafnvel af sér embætti að hálfu öðru ári liðnu.
Frjálslyndi flokkurinn sigraði í þingkosningunum í Kanada. Hann náði þó ekki hreinum meirihluta á þingi eins og leiðtoginn, Justin Trudeau forsætisráðherra, vonaðist eftir.